***Skru'n som Beckham*** er en britisk film, lansert i 2002, regissert av Gurinder Chadha, og med manus skrevet av Chadha, Paul Berges og Guljit Bindra. Filmen forteller historien om en ung britisk Sikh-jente som må kjempe mot familiens ortodokse tankegang hvis hun skal oppnå sin drøm om å spille profesjonell fotball i USA. Filmens tittel er en referanse til den britiske fotballspilleren David Beckham, og hans evne til å score mål på frispark ved å skru ballen.

Filmen ble spilt inn i London.

**Tagline**: *Who wants to cook Aloo gobi when you can bend a ball like Beckham?*

Handling
--------

Filmen er en historie om tenåringsjenta «Jesminder 'Jess' Bhamra» (Parminder Nagra), som bor i en forstad ved London, ikke langt fra Heathrow Airport. Hennes foreldre, som er førstegenerasjons innvandrere fra India, forsøker så godt de kan å få henne til å gå på universitetet for å bli lege, og ønsker å arrangere et ekteskap for henne. «Jess» drømmer imidlertid om å bli fotballspiller, og hun er inspirert av en av Englands mest kjente spillere, David Beckham. Hun viser et uvanlig talent for spillet da de spiller kamper i parken mot de lokale guttene.

Mens hun spiller i parken blir «Jess» oppdaget av «Juliette 'Jules' Paxton» (Keira Knightley), stjernespilleren på Hounslow Harriers (et lokalt amatørlag for damer). «Jess» blir veldig glad og takker ja da «Jules» inviterer henne til å bli med på laget, og de to utvikler et sterkt vennskap. Hun utvikler i tillegg et spesielt bånd til lagets trener (Jonathan Rhys-Meyers), en ung mann hvis drømmer om stjernestatus innen fotballen ble knust da han ødela kneet sitt. I mellomtiden går det rykter om at en speider fra Santa Clara University i USA er i London for å se etter spillere til skolens damelag. Den resulterende situasjonen blir en mengde kulturkollisjoner da «Jess», hennes venner både fra den indiske kulturen og fotballen, og hennes familie alle forsøker å få henne til å velge den veien de mener er rett.

Rollebestening
--------------

* Parminder Nagra som Jesminder «Jess» Kaur Bhamra.
* Keira Knightley som Juliette «Jules» Paxton.
* Archie Panjabi som «Pinky» Kaur Bhamra.
* Jonathan Rhys Meyers som fotballtrener Joe.
* Shaznay Lewis som Marlena «Mel» Goines.
* Anupam Kher som Mohaan Singh Bhamra.
* Shaheen Khan som Mrs. Kaur Bhamra.
* Frank Harper som Alan Paxton.
* Juliet Stevenson som Paula Paxton.
* Ameet Chana som Tony.
* Zohra Sehgal som Biji.
* Saraj Chaudhry som Sonny.

Musikk
------

Filmmusikken inkluderer bhangra, soulmusikk, sanger av Victoria Beckham, Mel C og Texas, og arien Nessun dorma, fra Puccinis Turandot.

Mottakelse
----------

Filmen var populær blant kinopublikum over hele verden, inkludert i USA, der David Beckham var lite kjent i tiden da filmen ble lansert (filmen gjorde at han ble bedre kjent der).

Kritikkene av filmen var blandede, der enkelte kritikere beskrev filmen som «*Billy Elliot* med fotball istedenfor ballett», og andre sa at filmen bare fulgte den samme malen innen humor som *Mitt store fete greske bryllup*.[]

Eksterne lenker
---------------

* (en) Offisielt nettsted Rediger på Wikidata
* (en) *Skru'n som Beckham* på Internet Movie Database Rediger på Wikidata

* (no) *Skru'n som Beckham* hos Filmfront Rediger på Wikidata

* (no) *Skru'n som Beckham* på NRK TV Rediger på Wikidata

* (sv) *Skru'n som Beckham* i Svensk Filmdatabas Rediger på Wikidata

* (da) *Skru'n som Beckham* i Danmark Nationale Filminstitut Rediger på Wikidata

* (en) *Skru'n som Beckham* på AllMovie Rediger på Wikidata

* (fr) *Skru'n som Beckham* på Allociné Rediger på Wikidata

* (nl) *Skru'n som Beckham* på MovieMeter Rediger på Wikidata

* (de) *Skru'n som Beckham* på filmportal.de Rediger på Wikidata

* (en) *Skru'n som Beckham* på Turner Classic Movies Rediger på Wikidata
* *«Football film spurs on Indian girls»*
* *Skru'n som Beckham* på Filmweb

Portal: Film

|  |  |
| --- | --- |
| Oppslagsverk/autoritetsdata | Encyclopædia Britannica
 |